<sect2 id="editor-cm-srgb">
    <title
>L'espai de color sRGB</title>

    <sect3>
        <title
>Què té d'especial l'espai de color sRGB?</title>

        <para
>El sRGB és àmpliament acceptat com un perfil de color estàndard per gairebé tothom involucrat amb les imatges orientades al consumidor. EL sRGB va ser proposat el 1996 per Hewlett Packard i Microsoft com un espai de color estàndard per a aplicacions orientades al consumidor. Com s'indica en la proposta inicial d'HP/MS: <blockquote
><para
>Hewlett-Packard i Microsoft proposaren afegir el suport per a un espai de color estàndard, el sRGB, dins dels sistemes operatius de Microsoft, els productes d'HP, Internet, i tots els altres proveïdors interessats. L'objectiu d'aquest espai de color és complementar les estratègies actuals de gestió del color permetent un tercer mètode de gestió del color en els sistemes operatius, controladors de dispositiu i Internet que utilitza una simple i robusta definició del color independent del dispositiu. Això proporcionarà bona qualitat i compatibilitat enrere amb la transmissió mínima i la sobrecàrrega del sistema. Sobre la base d'un espai de color RGB amb la colorimetria calibrada adequadament per a un tub de raigs catòdics (Cathode Ray Tube -CRT-), televisió, escàners, càmeres digitals i sistemes d'impressió, com un espai pot estar suportat amb un cost mínim pels distribuïdors de programari i maquinari...</para
></blockquote
> <blockquote
><para
>En l'actualitat, l'ICC [International Color Consortium]... segueix i assegura que un color està correctament assignat des de l'entrada fins a l'espai de color de sortida... adjuntant un perfil per a l'espai de color d'entrada a la imatge en qüestió. Això és apropiat per a usuaris avançats. No obstant això, hi ha una àmplia varietat d'usuaris que no requereixen aquest nivell de flexibilitat i control. A més, els formats de fitxer més actuals no ho fan, i no poden suportar el perfil de color incrustat, i finalment, hi ha una àmplia varietat d'usos que realment dissuadeixen a la gent d'afegir dades addicionals als seus fitxers. Un espai de color RGB estàndard comú s'ocupa d'aquestes qüestions... fusionant les nombroses normes i espais RGB del monitor no estàndard en un únic espai de color RGB estàndard. La norma podria millorar extraordinàriament la fidelitat del color en l'entorn d'escriptori. Per exemple, si els distribuïdors de sistemes operatius proporcionen suport per a un espai de color RGB estàndard, els fabricants de dispositius d'entrada i sortida que admeten aquest espai de color estàndard podran comunicar els colors amb facilitat i confidencialitat sense més despeses en la gestió del color en les situacions més comunes. (<ulink url="http://www.w3.org/Graphics/Color/sRGB"
>còpia arxivada</ulink
>)</para
></blockquote
> En resum, el motiu pel qual s'adopta universalment l'espai de color sRGB era i és fer més fàcil la vida als consumidors (no hi ha necessitat de preocupar-se per la gestió del color), menys costós pels fabricants (no és necessari preocupar-se per la compatibilitat en l'àmbit del consumidor de càmeres o escàners digitals, monitors, impressores, i així successivament), i més convenient per a mostrar imatges a Internet (no haureu de preocupar-vos per l'incrustat i lectura dels perfils ICC -simplement assumiu sRGB-). </para>

        <para>
            <emphasis
>Així que si el sRGB funciona tan bé i fa la vida més fàcil per a tothom, per què utilitzar qualsevol altre espai de color i d'aquesta manera veure's obligat a preocupar-se pels assumptes de la gestió del color?</emphasis>
        </para>

        <para
>El sRGB es va dissenyar per contenir colors mostrats amb facilitat en monitors i impressores orientades al consumidor i impressores orientades al consumidor fabricades el 1996. Aquest conjunt denominador comú mínim dels colors visibles i imprimibles -el terme tècnic és «gamma de colors»- és molt més petit que el conjunt de colors que podem veure en el món real, molt més petit que el conjunt de colors que poden capturar les càmeres digitals d'avui en dia, molt més petit que el conjunt de colors que poden imprimir les impressores d'avui en dia, i molt menor que la gamma de colors que els nous monitors de gamma àmplia que estan començant a entrar en el mercat de consum. Per a qualsevol que vulgui utilitzar les més àmplies gammes de colors disponibles en l'actualitat, fins i tot en l'àmbit del consumidor, la gamma sRGB és massa petita. Per contra, si no teniu la intenció d'utilitzar una gamma expandida de colors en qualsevol punt del vostre flux de treball amb les imatges digitals, llavors no heu de preocupar-vos sobre els espais de color que no siguin sRGB i totes les complexitats que acompanyen a la gestió del color. </para>

    </sect3>

    <sect3>
        <title
>Com de petit és el sRGB?</title
> 

        <para
>A continuació es mostra una representació visual de les limitacions del sRGB comparada amb els colors que realment veiem al món real. Es mostra una representació bidimensional de tots els colors que podem veure (la regió en forma de ferradura) i els colors continguts en l'espai sRGB (la regió triangular més petita). </para>

        <para>
            <screenshot>
                <screeninfo
></screeninfo>
                <mediaobject>
                    <imageobject>
                        <imagedata fileref="&path;editor-cm-542px-CIExy1931-sRGB.png" format="PNG"/>
                    </imageobject>
                    <textobject>
                    <phrase
></phrase>
                    </textobject>
                </mediaobject>
            </screenshot>
        </para>

        <para
>Si voleu veure una representació bidimensional del sRGB comparada amb alguns dels espais de color de treball més grans, vegeu l'excel·lent <ulink url="http://www.brucelindbloom.com/"
>lloc</ulink
> d'en Bruce Lindbloom, feu clic a «Info» i després a «Informació sobre els espais de treball RGB». </para>

    </sect3>

</sect2>

<!--
Local Variables:
mode: sgml
sgml-minimize-attributes:nil
sgml-general-insert-case:lower
sgml-indent-step:0
sgml-indent-data:nil
End:
-->
